钦定古今图书集成/明伦汇编/官常典/第741卷 > 黄钏
## 钦定古今图书集成/明伦汇编/官常典/第741卷 > 黄钏

按《明外史忠义传》：“钏字珍夫，安溪人。由举人历官温
州同知。嘉靖三十四年，倭入犯，钏击走之，知倭必复
来，日夜为死守计。又三年，倭果大至，钏出城逆击，分军为三，钏将中军，其二军帅皆纨裤子，约左右相应
援。及钏与倭遇，倭遣众分掩二军，而以锐卒当中军。
钏发劲弩巨炮，战良久，倭方不支，二军帅望敌而溃。”
倭合兵击钏，钏腹背受敌，为倭所得，胁之降，不屈。令
以金赎钏，且笑且骂曰：“尔不知黄大夫不爱钱耶？”倭
怒，裸而寸斩之。子购尸不获，具衣冠葬。事闻，赠浙江
参议，官一子，有司建祠。